Legal Document

Category: 2059

Text:
27. ΝΟΜΟΘΕΤ. ΔΙΑΤΑΓΜΑ υπ’ αριθ. 210 της 7/7 Δεκ. 1974 (ΦΕΚ Α΄ 364) Περί ρυθμίσεως θεμάτων τινών του Προσωπικού της Δημοσίας Επιχειρήσεως Ηλεκτρισμού (ΔΕΗ). Άρθρ.1.-1.Δια κοινής αποφάσεως των Υπουργών Βιομηχανίας και Απασχολήσεως, δημοσιευομένης δια της Εφημερίδος της Κυβερνήσεως δύναται να θεσπίζεται, επί τη προτάσει του Δ.Σ. της Δ.Ε.Η., κανονισμός καταστάσεως του πάσης φύσεως προσωπικού της Δ.Ε.Η., ρυθμίζων τους όρους της συμβάσεως εργασίας τούτου, τας εν τη εκτελέσει της εργασίας διαμορφουμένας σχέσεις και τα της ασκήσεως πειθαρχικής εξουσίας επ’ αυτού. 2.Δι’ ομοίων αποφάσεων ενεργείται πάσα μεταγενεστέρα τροποποίησις ή συμπλήρωσις του κανονισμού. 3.Δια Π. Δ/των εκδιδομένων επί τη προτάσει των αυτών Υπουργών, προσδιορίζεται λεπτομερέστερον το περιεχόμενον του κανονισμού και καθορίζεται η διαδικασία της θεσπίσεως και κυρώσεως τούτου ως και πάσης τροποποιήσεως ή συμπληρώσεως αυτού. 4.Ο κανονισμός καταστάσεως προσωπικού Δ.Ε.Η. ως και πάσα μεταγενεστέρα τροποποίησις ή συμπλήρωσις τούτου δεσμεύει την τε Δ.Ε.Η. και το πάσης φύσεως και προελεύσεως προσωπικόν αυτής, εκτός εάν άλλως ορίζηται εν τω κανονισμώ. Άρθρ.2.-Η εις το υπ’ αριθ. 1274 (Τεύχ. Β΄) της 25.10.1973 φύλλον της Εφημερίδος της Κυβερνήσεως δημοσιευθείσα συλλογική σύμβασις εργασίας «περί κανονισμού καταστάσεως προσωπικού Δ.Ε.Η.» κυρούται και έχει πλήρη ισχύ κανονισμού, κατά την έννοιαν του άρθρ. 1 του παρόντος, από 31 Δεκ. 1973, εξαιρέσει των αναφερομένων εις το προσωπικόν της τέως Η.Ε.Α.Π. διατάξεων. Για απαιτήσεις μισθωτών της ΔΕΗ που απορρέουν από το άρθρ. 10 του Κανονισμού Καταστάσεως Προσωπικού ΔΕΗ όπως κυρώθηκε με την ανωτέρω παράγραφο βλ. παρ. 3 – 4 άρθρ. 6 Νόμ. 2244/6-7 Οκτ. 1994 (ΦΕΚ Α΄168) κατωτ. αριθ. 65. Σελ. 224,302(δ) Τεύχος 1406 Σελ. 12 Άρθρ.3.1-.Διατηρούνται εν ισχύι αι διατάξεις του Ν.Δ. 4199/1961 «περί κυρώσεως των υπ’ αριθ. 184 και 186 του έτους 1960 Πράξεων του Υπουργικού Συμβουλίου, περί της ασφαλίσεως εν γένει του προσωπικού της υπό της Δ.Ε.Η. εξαγορασθείσης Η.Ε.Α.Π. και άλλων διατάξεων» (τόμ. 39Δ σελ. 1499). 2.Θεωρείται ως μηδέποτε ισχύουσα η εν άρθρ. 15 παρ. 1 του Α.Ν. 100/1967 «περί τροποποιήσεως και συμπληρώσεως των διατάξεων περί ιδρύσεως και οργανώσεως της ΔΕΗ κλπ.» (ανωτ. αριθ. 20) διάταξις περί καταργήσεως της πρώτης παραγράφου της υπ’ αριθ. 184/1960 Πράξεως του Υπουργικού Συμβουλίου, επιφυλασσομένης της ισχύος των διατάξεων του Ν.Δ. 98/1974 «περί τροποποιήσεως και συμπληρώσεως διατάξεών τινων του Ν.Δ. 4491/1966 «περί ασφαλίσεως του προσωπικού της Δ.Ε.Η.». 3.Τα της εντάξεως του προσωπικού προελεύσεως τέως Η.Ε.Α.Π. εις τον κανονισμόν καταστάσεως προσωπικού ΔΕΗ ρυθμίζονται κατά την διαδικασίαν του άρθρ. 1 του παρόντος. Εξεδόθη σχετικώς η υπ’ αριθ. 51963/3258/ 1974 απόφ. Υπουργών Βιομηχανίας και Απασχολήσεως (Τόμ. 15Α2 σελ. 284, 845). Άρθρ.4.-Τα αποτελούντα, κατά την εκάστοτε γενικώς ισχύουσαν νομοθεσίαν περί συλλογικών συμβάσεων εργασίας, αντικείμενον συλλογικής συμβάσεως εργασίας θέματα του προσωπικού της Δ.Ε.Η., διακανονίζονται και ρυθμίζονται εφεξής δια τοιαύτης και εν διαφωνία κατά την εκάστοτε γενικώς ισχύουσαν διαδικασίαν επιλύσεως των συλλογικών διαφορών εργασίας. Αι συλλογικαί συμβάσεις εργασίας και αποφάσεις διαιτησίας κατισχύουν του κανονισμού καταστάσεως προσωπικού Δ.Ε.Η. Άρθρ.5.-Από της ισχύος του παρόντος καταργούνται: α)Το άρθρ. 15 του Α.Ν. 100/1967 «περί τροποποιήσεως και συμπληρώσεως των διατάξεων περί ιδρύσεως και οργανώσεως της Δ.Ε.Η. κλπ.» και β)Η παρ. 11 του άρθρ. 6 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί κοινωνικής ασφαλίσεως κλπ.». Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Ο Κανονισμός Καταστάσεως Προσωπικού Δ.Ε.Η. και σχετικαί διατάξεις παρατίθενται εν τω σχετικώ θέματι εν τόμ. 15Α2 σελ. 284, 61 και επ. 13.Δ.η.27 Δημόσια Επιχείρηση Ηλεκτρισμού